
Esipuhe lukijalle. 



Nämä epäajankohtaiset runot puolelta vuosisadalta eivät 
ole aikajärjestyksessä. Se olisikin mahdottomuus: monen runon 
alku on jo puolen vuosisadan takaa, mutta vasta aivan viime ai- 
koina muotoiltu lopullisesti. Jonkin vihjeen runon iästä saattaa 
antaa se, että myöhemmän kehitykseni aikana olen johdonmu- 
kaisesti pyrkinyt välttämään ns. runollisia sanalyhenteitä, kuten 
mun, sun, ois, vois. Ne eivät kuulu mielestäni uudestaan alka- 
vaan mitalliseen runomuotoon, jonka ajan uskon sentään ole- 
van edessä. Tekihän ns. modernismi eräänlaista väkivaltaa nuo- 
relle suomalaiselle runoudelle. Olihan eurooppalainen runous 
jo väsynyt vuosisataiseen kehitykseensä. Shakespeare ja Milton 
loivat teoksensa silloin kun maassamme oli vain vähäinen hen- 
gellinen kirjallisuus, ja Goethen ja Schillerin aikaan meillä ko- 
keiltiin vasta suomalaisen sana-lugun koetusta. Tuskin sadan 
vuoden ikäinen taiderunoutemme oli, modernismin tullessa 
tuontitavarana, vasta nousemassa. Eivät sen mahdollisuudet al- 
ku- ja loppusoinnun käytössä olleet loppuun ammennetut, mut- 
ta kullakin ajalla on oma muotinsa. 

Nämä eivät ole suinkaan tekijänsä kootut runot, vaan va- 
litut. Sadoista runoista on ajan virta vienyt useimmat. 

Runojen lauserakenne noudattaa, mikäli alku- ja loppu- 
soinnut sallivat, kielen luonnollistta järjestystä. Kovin usein 
vain tästä säännöstä on poikettava. Tarpeeton konstaileminen 
käännetyllä sanajärjestyksellä ei mielestäni kuulu runouteen. 

Joskus suomalaisen runouden alkuaikoina oli niitä jotka 
perustivat runomitan laajuuteen. Eino Leino vakiinnutti sen pe- 
rustamisen sanan korkoon. Täydellisen, soivan runon on mie- 
lestäni otetttava huomioon sekä laajuus että korko. 



Kuplia 



Kun valoon vanhan Diogenes-lyhdyn 
vien täällä taaskin kerran ihmistä, 
niin suuren suureen kuoroon siten yhdyn. 
Oi mikä mahdollisuus! tehtävä ! 

Yö aaltoaa ja päivä, ilma, syvyys, 
ja aina arvaamaton esiin puhkeaa. 
On elon puntarissa yhä pahuus, hyvyys 
ja niistä tuhat kuplaa nostaa itse maa. 

Vain tiedän: riemu, taakka ihmisyyden 
on osanani vuoksi jonkin syyn, 
ja onnen hitusia ostaen ja myyden 
käyn vaihtelevain aikain ilveilyyn. 



Omnia mea mecum porto. 



Sain lahjaksi ja lainaksi, 
en mitään omakseni, 
ja kaikki muka omani 
vain tuli sekä meni. 

Niin tuli, meni ystävät 
kun vaihtui yöt ja päivät 
ja kaikki toimet tärkeät 
vain muistoiksi kun jäivät. 

Ei ole ikiomaani 
ei tavara, ei raha. 
Voi miten täällä vaihteli 
vain hyvä sekä paha! 

Ei edes nämä runoni 
ei ole omaa täällä. 
Sain lahjaksi ja lainaksi 
ne myrskyin, poutasäällä. 



Unen saari. 



Oli elämäni 
vesi seisova, 
pidin kädessäni 
sitä tietoa 

ettei mikään muutu, 
aika kiitää vain, 
eikä mitään puutu 
pidot jumalain, 

meillä ihmisillä 
lyhyt elämä. 
Unen saari, millä 
hetki viipyä.... 



Suuri Babylon. 



Suuren suuri Babylon, 
hiekkaa, rauniota on, 
kärventämää auringon... 

Kupartuivat maata vasten 
siellä eteen valtiasten 
hahmot miesten, naisten, lasten. 
Sinne parvet kauppiaitten 
toivat takaa merten, maitten 
kultaa sekä suitsutusta 
silkin, helmen kimallusta 
väki valkoinen tai musta. 
Kansaa kuhisivat kadut, 
kuultiin monet laulut, sadut, 
rukoiltiin ja tehtiin työtä 
pitkin päivää, pitkin yötä. 
Juhlajoukko riehui hurja, 
kadun lokaan sortui kurja. 
Suuri kansa oli, eli, 
viha, lempi, leimahteli.... 

Kaikki on nyt erämaata 
eikä koskaan nousta saata. 
Kerran temppelien rivi 
nyt vain rappautuva kivi, 
kertoo, että ollut on 
joskus suuri Babylon.... 

Kenties New York, Lontoo kerran 
vaipuu Herran vaaksan verran 
alle meren aallokon, 
hukkuu, kuten Babylon.... 



Iloitkaamme, riemuitkaamme 
koska vielä elää saamme 
alla armaan auringon, 
kirkkaan, kuulaan kuutamon...! 
vielä onnen sirut jaamme 
kunnes helmaan hietikon 
vaivumme kuin Babylon.... 



Ilmestyskirjan profeetat. 



Me, Ilmestyskirjan profeetat, 
me atomipommia loimme, 
ja niinkuin ylhäiset jumalat 
maan lapsia katsoa voimme! 

Me armoitetut, me laskijat 
vain rauhassa askaroimme 
kun luomisen salaiset sopukat 
me päivänvaloon toimme.... 

Me kuljemme tyyniä katuja 
ja asumme puutarhoissa. 
Oi, armahda pyhä Jumala 
kun kaupungeissa noissa 

jo palaa ja paukkuu ja tuhoutuu 
ja miljoonat surmansa saavat, 
kun enää ei mikään auta muu 
kuin repiä auki haavat! 

kun kuolema parempi kohtalo on 
kuin elää silvottuina! 
kun vaiva ja vaikerrus loppumaton 
soi miljoonina suina! 

Me, ilmestyskirjan profeetat 
kai silloin jo kauhistumme 
kun kaupungit päältämme sortuvat 
ja Hornaan. kun laskeudumme. 



Itse me olimme jumalat. 



Tuhannet vuodet menivät, 
Ihmisen Poika ei tullut. 
Viipyvät pitkät käräjät, 
heräävät houreet hullut: 

Itse me olemme jumalat! 
Koneemme kaiken voivat: 
Miilumme, mustat ja palavat 
alkuaineita loivat. 

Sielumme salaiset hämärät 
kirjoihin kartoitimme. 
Pommimme, vulkaanin-väkevät 
polttavat kaupunkimme. 

Itse me olimme jumalat! 
Soihtuina syttykäämme! 
Miljardit myrkkyjen pisarat 
pauhatkoot yli päämme! 



Vanha taru. 



Pedot ulvoivat kahleissa kellarin, 
toki ylhäällä, tornissa temppelin 
pyhä enkelikuoro lauloi. 

Mutta ylpein joukosta enkelien 
meni alhaalle, parveen petojen, 
ja ne kahleista irti pauloi. 

Sillä kadehti Isää Jumalaa, 
tämän valtaa ja voimaa ja kunniaa 
kovin ylpein enkeleistä. 

Pedot nousivat alhaalta ärjyen. 
Perin säikkyen parvi enkelten 
meni pois, meni jokainen heistä. 

Siitä lähtien autio temppeli 
petokuoron huutoa kaiutti, 
joka ainoa paasi ja pylväs. 

Oli välillä katon ja kellarin 
paha vallassa pedoin saalistavin, 
oli kuollut se temppeli ylväs. 



Rajalla. 



Yhä lisää valoa! Pimeyden 
paha valta on lähempänä... 
Iki-hyytävin kourin, nyt tunnen sen 
se vie ehkä jo iltana tänä... 

Olin elänyt monta elämää, 
toki yhden ja ainoan erään. 
Joka hiukkasen, sen mitä jäljelle jää 
tänä hetkenä yhteen jo kerään. 

Sitä paljon ei ole-kai lastu vain 
jokin veistetty pyhästä puusta. 
Pian jo suuressa joukossa vaikenijain 
olen, ymmärrä enää en muusta. 

Jokin ainokainen ja palaamaton 
se on ollut, ja varjoihin nukkuu. 
Kiven kylkeen pian piirretty nimeni on 
ja jo kohta kai muistokin hukkuu. 

Mutta etäälle valtaisa virta vie, 
olen ollut siinä vain lastu. 
Se on loppumaton, pyhä, ikuinen tie ... 
Sinä tuleva, siihen jo astu! 



Laupiaasta samarialaisesta. 



Kylläisinä 
pappi, leviitta 
kaikkosivat 
ryöstön uhria 

Kylläisinä 
televisiota 
tuijotamme: 
näkyy pikku sota. 

perin hauska 
siinä katsoa 
istuskellen 
nojatuolissa. 

Joku kuolee... 
sehän näkyy hyvin. 
Katselemme 
silmin siristyvin. 

Ohi kulki 
pappi, leviitta.... 
Huokaisemme: 
vaihtuu ohjelma. 



Kilpa-auto 



On tekeillä kilpa-auto 
elintasomme autuuteen. 
Sitä yhdessä ajaa saamme 
ja kukin itsekseen. 

Se muodoton, malliton auto 
on kaikille yhteinen, 
ja niin mutkikkaita teitä 
on kuljettava sen. 

Sen vauhdissa hengästymme 
me kaikki ja kokonaan... 
Näin Saatana ilveillen pelaa 
yönmustilla korteillaan. 

Ja sen yhden Aatamin tähden 
me otsalla tunnemme hien, 
ja jälkeen tuskan ja vaivan 
on pääte polttavan tien. 

Ja sen kilpa-auton nimi 
on: Tyhjyys, ja Kuolema! 
Sen akselit nopeammin 
tee, ikuinen Sorvaaja! 

Tee joutuin! Autollamme 
on kiire, kiire niin... 
Sen matkaksi mittasimme 
tien taivaasta helvettiin... 



Rajaviiva. 



Olin kemisti. Hyvän ja pahan 
panin täytteeksi retortin. 
Ihan hahmoon ihmisen nahan 
koje sopikin, huomasin. 

Mikä väkevä viinihiiva 
kovin kuohutti seoksen? 
Ohut, häipyvä rajaviiva 
oli valon ja pimeyden. 

Monen käymiskerrostuman 
perin sekava vaikutus: 
ihan vieressä pahan ja ruman 
oli hyvyys ja kauneus. 



Supermarketissa, 



Vaihtuu syksy, talvi, kevät. 
Kassakoneet kilisevät: 
joudu, joudu, kiire jo ! 
kiire, avaa kukkaro! 

Jonottajat hätäilevät. 
Kassakoneet kilisevät: 
joudu tieltä, joudu jo! 
onhan täysi ahdinko. 

Mainosvalot pimenevät. 
Kassakoneet kilisevät: 
joudu, kutsuu tuoni jo! 
Kohta täyttyy kohtalo. 



Kohtalon jalkapallo. 



Olen näyttelijä 

suurella näyttämöllä 

ja puhun ontolla paatoksella. 

Täytän maan 

huudolla ja parulla 

ja muka suurella aatoksella. 

Kun näytännön jälkeen 
poistetaan maali 
jää irvistelevä kallo. 

Tomuhiukkanen 
särkyvä seitti vain 
ja kohtalon jalkapallo. 



T\indra. 



Käyn kohti tundraa, loputonta yötä, 
ja vastaan pauhaa valtameren jää. 
En mitään enkä ketään ota myötä, 
et poluillani elollista nää. 

Vain huippu yksinäisen tulivuoren 
on, jota pilvet pitkään piirittää. 
Se murtanut on joskus pallon kuoren 
ja syössyt tulta kohti suurta pimeää. 

Sen ympärillä ei kai koskaan lopu 
ei pauhaamasta lakkaa myrskysää. 
Ei ennenkuin se suuren suuri sopu 
on tullut, löytynyt jo määränpää... 



Jumalan tuli. 



Liekki häilyvä 

varjo päilyvä 

lepatan sinne ja tänne. 

Sinne ja tänne, sinne ja tänne 

tyhjän varjona 

tyhjän jälkeen 

tyhjä on tarjona. 

Avaruus on suuri 

ja autio maa 

ja pimeä haudan syli. 

Jumala kulkee yli 
ja tähtiä putoaa. 



Lippu salkoon. 



Meri, meri, vyörymästä laata 
etkö koskaan hiljentyen voi? 
Katse kiitää, löytämättä maata 
laivatouvein hurja ryske soi. 

Älä astu, veli, purteen tähän! 
sulle kättä ojentaa en saa. 
Ulapalle! Kaikki muu en vähän 
valkoharjat jylhät vaahtoaa. 

Niin on määrä: pelkäämättä aja 
sinne, minne tuuli tuima vie. 
Kirkulinnun, lokin pilvimaja 
myrskyn koti mulle kyllin lie. 

Ruoria en enää saata siirtää 
suuntaa muuttaa, maata tavoittaa 
venhe jähmettyvän vanan piirtää 
paluuttomaan kariin uppoaa. 

Purren vaipuessa riemulaulun aikain 
katson ylös, pilvimerta päin. 
kansi vaappuu, murtuu alla jalkain. 
Lippu salkoon! suurta unta näin. 



Sant Helena. 



Ohi riemua pauhaavan Austerlitzin 
on kerran kohtalo Waterloon: 
Sant Helena, unien kalliosaari 
ja pieni on korkeinkin kotkankaan 
meri suuri kun nousee aaltoiluun. 

Sant Helena kutsuu sua, yksinäinen, 

meren pauhu 

ja mainingin sauhu. 

Kun Jumala seulansa kohottaa 

säkenöivän ja tähdistä kirkastuvan 

meren peilikuvan 

yli suurten kaikkeus-ulapoitten 

ajan olleen jäljet kun kauas jo jää 

tiet turhat voittojen, tappioitten, 

Sant Helena kaiken kun piirittää. 

Niin kuulet nyt siellä kun mainingit soi, 

et, vangittu, vapaaksi päästä voi. 



Napoleon. 



Vuoripuro Korsikasta 
-paisuu meren tulvavuo. 
Kantaa kohti taivaanrantaa 
hiljaisuuden saaren luo. 

Intohimot, liekit, sota. 
Diadeemi keisarin. 
Napoleon kotkan tietä 
nousee ylväin kaarroksin. 

Meren saaren kallioille 
päättyi satu sankarin. 
-Kirjaan lehti, lastentaru 
takan luona iltaisin. 



Vapaa henki. 



Kahleistakin henki vapaa 
korkeuden kaaret tapaa 
eläen tai unta nähden 
etsii tietä taivastähden. 

Syvimmästä alhostakin 
alta pilkan, narrinlakin 
raudoistakin, ristinpuulta 
kutsuu siiven alle tuulta, 
tuulta, joka kauas kantaa 
kohti loputtoman rantaa 
aluttoman alku-yötä 



Sirkus. 



Kaikuu elon-sirkuksessa 
aploodien mainingit 
hyppii, loikkii nuoraa pitkin 
tanssimestarit. 

Happamat on naamat 
arvostelijain, 
taiteilijain saamat 
kukat tapa vain. 

Markka, markka, 
hypi oikein! 
Tarkka, tarkka 
markka soikein! 

Tanssi, markka metriltä 
tiede, taide henkevä..! 
Tosi tiede ilve on 
taide oikku kohtalon. 

Tanssi, loiki nuoralla 
alla väijyy kuolema. 



Maestron viulu. 



Kun yö jo laski ylle Umbrian 
ja Apenniinit syvän varjon loi 
-oi kuulkaa, lailla tuulen huminan 
maestron viulu jälleen hiljaa soi. 

On sävel tumma, tyyni, syvä nyt, 
ei murhe, riemu enää koskaan saa 
maestron kieliin, ennen helissyt 
vain kaipuu kaukopilviin tavoittaa. 

Ei tumma viini kyläin valkeain 
ei naisen nauru säveleitä suo. 
Soi syvä, surumieli kaipuu vain 
se paluutonta unhoitusta tuo. 

Maestro soittaa-ylle Umbrian 
on käynyt syvä, suuri hiljaisuus 
ja tuolle puolen, syliin tulevan 
nyt kaipauksen laulu kulkee uus. 



SIRUJA 



1 Seuraelämää 



Komeroista ullakon 
äänilevyvaraston 
löysin, niitä soitin, 
viisaanmaineen voitin. 

Räminästä kyllästyin, 
levyt hukkasin ja myin. 
Muutuin, vähin erin 
hiljaiseksi perin. 



Sievät säännöt seurustelun, 
alla hyveellisen melun, 
teeskentelyn takana 
väijyy raaka pakana. 

2 Mitä hyödyttää ihmistä.... 

Sieluniko sitoisin 
kireälle nitoisin 
kirjaan verotaulukoiden 
peliin rahamarkkinoiden 
sitoisin- ja kadottaisin? 

Voitonhimon humala 

jos on epäjumala 

eipä sillä saata kukaan 

ottaa mitään hautaan mukaan, 

minkä hyödyn siitä saisin? 



3 Maailmankaikkeus. 



Alkuneutroneista muka kerran 
syntyi pamahtaen tämä maailma. 
Toista satuakin tämän verran: 
yli syväin vetten kulki Jumala. 

Täällä kasvaa tarun lomaan taru, 
kuka tietäisikään viime totuuden? 
Lapsi syntyään ei suotta paru: 
Iki-arvoitus on yllä sen. 

4 Kerä. 



Korean turhuuden tähden 
raskasta taakkaa kantaa 
-narrin-unia nähden 
tähytä taivaanrantaa... 

Simpukka kiveä hiertää, 
tuskista helmi herää. 
Elämä kulkee ja kiertää 
loppumatonta kerää... 



5 Maailman meno. 



Tuhat miestä kaasukammioon 
vuoksi Barbarossan hukkukoon! 
Hakaristejä ja hirsipuita. 
Kuka parkui? Lahonneita luita. 

Liput lasketaan ja salkoon nousee toiset 
Malja kohtalolle! retket toisenmoiset 
nostaa jälleen jossain hirsipuita. 
Kuka nauroi? Lahonneita luita. 



6 Rex regi rebellis. 

Olin kapinamestari! Kuningasta vastaan 
kävin pampuin ja pommein ja miekoin ja musketein. 
Olin kuningas, nähkääpä, itse ja ainoastaan, 
omat joukkoni omaa linnaani vastaan vein! 

7 Ei lakoa. 



Turha on päätäsi seinään takoa: 
muuri ei tyhjästä tieltäsi lakoa. 
Maltaita vailla ei sahtikaan sakoa. 
Vaiko jo mietit maailman jakoa? 
Täältä ei liene minnekkään pakoa 
ennenkuin etsit jo viimeistä rakoa 
jossa on hautasi reunalla hakoa.... 

Aika on mittaava kyntösi vakoa. 



8 Taiteen mittapuu. 



Kuka on tämän maailman pässi ja paavi? 
Se on se, jolla suurin on kolehtihaavi, 
mihin kerätä kaikilta riksit ja rahat 
sekä kullat ja ketun- ja oravannahat. 

Se on myöskin taiteen mittapuuna... 
kuka täällä on aina päänä ja suuna 
kelle yleisö kaikkein eniten maksaa, 
kuka tyhjästä huikeimmin huudella jaksaa. 

9 Kasvatuskysymyksiä 

Kerran jylhä alkupaasi 
lauloi, Herra, kunniaasi. 

Pakkanen ja helle rouhi, 
vetten vyöryyn lohkot louhi. 
Vedet suuret silasivat, 
silasivat, pilasivat, 
kului joka rosohiven, 
tuli muoto kiuaskiven, 
oivallisen, kunnollisen, 
pihinässään tunnollisen. 



10 Kokous. 



Järjen pikku pisarat 
kaikki yhteen sulivat, 
valui tiedontina veteen, 
nytpä tuli pulma eteen. 

Järki yhteisseoksen 
säpäleiksi sohahti, 
tulos koko teoksen: 
tyhmyys kovin kohahti. 

11 Vaalijuhla. 

011 viisaus myynnissä markkinoilla 
ja löydetty myyvä kieli. 

Joku immyt keveän-vaatteinen, 
joku johtaja painavan-aatteinen, 
ja valittavilla ja valitsijoilla 
on tyytyväinen mieli. 

12 Keinu. 



Kohtaloni keinulauta 
heilahteli ylös-alas. 
Kiikkui enkeli ja piru, 
vuoret järkkyi, särkyi siru, 
taivas vitkaan maahan palas. 
Herra, matkamiestä auta. 

Kuvakirjaa selasin: 
elämääni pelasin. 



Elä elämää. 



Laske, sure, säästä. 
Oivallista, kas: 
eläkkeelle päästä- 
siirtää tuonnemmas. 

Elä. Nyt ja tänään. 
Hylkää huominen. 
Kauas, ajan ääriin 
jatkuu luominen. 

Kuolemaa et väistä, 
elä elämää, 
molemmista päistä 
polta kynttilää! 

Mitä pelkäät? Kuolla? 
Kuolet kumminkin, 
elämäsi päilyy 
valoin tuhansin. 

Elä. Avosilmin 
katso maailmaa! 
Palaa liekki filmin 
-tuhka putoaa. 



Kaikki unta on. 



Kaikki kiertää 
alla auringon, 
kaikki turhaa, 
kaikki unta on. 

Valot, varjot 
leikkii, kimmeltää 
unet kietoo 
ikipimeää. 

Havahduinko 
vaiko nukuin vain 
liekö kaikki 
untajumalain? 

Tiede, taide, 
touhu tärkeää... 
(lapsen leikki 
vailla järkeä) 

Työ ja toimi 
päivän häipyvän, 
epäilykset 
myrkky elämän. 

Tuska, riemu 
vyöry suunnaton, 
totuus, valhe 
-kaikki unta on. 



Elektroniaivot. 



Elektroniaivot 
ihmelaskijat: 
uniemme kaivot 
milloin mittaavat? 

Ikipitkä lasku 
synnin, kuoleman. 
Elämämme kasku 
kai on Jumalan. 

Oikku ihmeellinen 
unen leikki vain. 
Turhaa tietäminen 
liekö laskijain? 

Laskemattomina 
kulkee kohtalot, 
pilvenhahtuvina 
tiemme tuokiot. 



Matemaatikko. 



Olin voittaja! Maailmankaikkeus alla... 
Oli sokea löytänyt lävitse yön! 
Ja silloin, hetkellä suurimmalla 
sen huomasin Olleenkin hukkatyön. 

Olin laskenut kaiken, loppuun asti... 
Mitä? Alkua missään ei ollutkaan! 
Olin pettänyt itseni-vakuuttavasti- 
kehän kiertänyt, tomusta tomuun maan. 



Suuret aallot. 



Soudin tietämisen merta, 
sumu veneen ympäröi. 
Yhä eksyin joka kerta 
suuret aallot vastaan löi. 

Suuret aallot: Jumalasta 
alkoi, loppui Jumalaan. 
Samaa kehää soutamasta 
päässyt vain en milloinkaan. 

Katsoin: vetten syvyyksissä 
saartoi mittaamaton yö. 
Turha tutkistella, missä 
laineet pääni yli lyö. 



Totuus. 



Ei ole totuudella pesäpuuta. 

Vain matkaanlähtö eikä sitten muuta, 

vain ulapoiden takaa ulapat 

taas yhä uudet eteen nousevat. 

Me emme koskaan ole satamassa, 
vaan aallokossa, vasta alkavassa 
-tai häipyvässä suureen pimeään. 
Ja mistä? minne? enhän tiedäkään. 

On totuus aina muuttolintu, outo, 
ei onnistu sen pilven päältä nouto. 
Se leikki kristallien on läikkyväin, 
kuun heijastusta suurta yötä päin. 



Tiedon pikajuna. 



Tieto kasvaa yli päämme, 
Likistykseen alle jäämme. 
Kuljemme vain ympyräämme, 
eikä syytä syntymäämme 
tiedä mikään eikä kukaan. 
Vaellamme virran mukaan, 
liekö muuta aiottukaan? 

Räjähdyksen lailla tieto 
kasvaa kaikkialta esiin. 
Se ei ole lääke mieto, 
se on myrkky, syviin vesiin 
pohjattomiin laskettuna, 
hurjan vauhdin pikajuna, 
joka jotain kohti ajaa, 
alun, lopun viime rajaa.... 

Ajaa hurja pikajuna, 
vaihtuu vihreä ja puna, 
tulee aukko tunnelissa, 
loppupiste laskelmissa: 
salaisuutten salaisuudet 
aukeavat yhä uudet, 
kysyttävää riittää, riittää, 
toisen toisen lomaan liittää: 

Miksi synnyin, miksi kuolen 
miksi kuviani vuolen? 
Kuka mittaa ihmismielen? 
Kuinka lapsi oppii kielen? 
Miten paranevat haavat 
itsestänsä kuoren saavat? 



Minne kiidät, tiedon juna, 
kiskoihisi sidottuna? 
Oma rataonkalosi 
sinulle on ainut tosi, 
etkä tiedä mitään muista 
rinnemaista verhotuista 
oudoin, tummin tuoksukukin 
etkä vuorenlaen puista 
hyppelyistä vuoripukin. 
Kuka radallesi kiskot 
laittoi, joille tulta viskot? 
Kuka tunnelisi kaivaa, 
raiteillesi uran raivaa? 

Tietämättä siitä, näin 
porhallat vain eteenpäin. 



Evankelioimisteltta. 



Isä Jumala, telttasi nostit 
yli maan, meren meuruvan 
ja tähtiveljistä kutsuit 
pyhän nimesi todistajan! 

Ja valtasuuruuttasi 
meren kuoro rannalla soi. 
Sade, myrsky ja humina metsän 
sinun nimesi toistaa voi. 



Herra puhuu Moosekselle. 



Kun Herra puhui muinoin Moosekselle, 
hän sanoi: minä olen. Muuta ei. 
Muut sanat saattoi sade sekä helle 
ja tuuli vei. 

Siis Herra pensaasta jos palavasta 
taas puhuu, ole vaiti, kuuntele. 
Saat hiljaisuuden. Tieto Jumalasta 
on syvin se. 

Ja korven kulku välttämätön yhä 
on sille joka täällä etsii Jumalaa. 
Saa kuunnella ja kuiskatakin: pyhä, 
Ei muuta saa. 



Babelin torni. 



Se torni nousi pilviin, yötä ylväämpänä, 
kun Herra nosti kätensä ja sanoi: tänä 
jo tänä päivänä se sortukoon, 
pois, maahan, unohduksen pimentoon! 

Ei! Torni nousee yhä uudestaan 
ja Herra kulkee yhä, sotkee kielet maan 
niin ettei vanha ymmärtää voi nuorta, 
ei nuori vanhaa, ydin koskaan kuorta. 

Näin aikain halki kasvaa torni Babelin 

ja sortuu, seisoo jälleen hahmoin muuttuvin, 

ja väistyy aina tulevaisen tieltä 

kun uusi polvi puhuu aina uutta kieltä. 

Siis torni puretaan ja nostetaan 
- tuo askare ei lopu milloinkaan. 
Sen tarkoitusta vain ei tiedä kukaan, 
ei hahmoitusta aikain aallon mukaan. 

Se nouskoon! vaikka tarkoituksettomasti 
se nouskoon sentään yhä pilviin asti 
Näin kuuluu taru uljas ihmisen, 
Oi taru turha, ylväs, ikuinen. 



Kuvien leikki. 



Vain hetken unohduksen, niukan huvin 
sain viisaastakin filosofiasta. 
Se leikkii kunkin aikakauden kuvin, 
ei tiedä totuudesta tosimmasta. 

Ei tunne salaisuuden salaisuutta 
ei alun, lopun, synnyn eikä kuoleman. 
Ei tiedä, miten aalto väistyi uutta 
koin alla, luomisaamuun nousevan. 

Ei solmuisinkaan sanoin peitä sitä: 
on kaivo syvän syvä, vailla pohjaa, 
ja yksin Jumalan on Länsi, Itä, 
sen oudon, joka kaiken täällä ohjaa. 



Johanneksen evankeliumi. 



Ja turhaan ylös, valoon, katselen: 
sinuksi, sinuun koskaan tule en. 
Me lapset aineen, kuoleman ja pimeän, 
miks nähkä saimme valonsyntyisen? 

Ja vetten yllä Sanas pauhu soi, 
sen sisintä en koskaan kuulla voi. 
Vain jokin mykän kaipuun nostattaa: 
Hän, joka linnunradan holvit loi. 

Ja yhä turhaan katson pimeään: 
en tietä nää, vain varjoleikin nään. 
Ja miksi, lapsi kieltämisen (kipeän) 
vain ajattomaan hoh teesi jään? 



Jeesus kulkee vetten päällä. 



Mitä Jeesus tahtoi sanoa 
häipyy taakse vilistävän ajan. 
Hukkuneet on jäljet Vapahtajan 
peittoon esiripun, verhon, rajan. 

Sielu, joka tuntee janoa 
tuohon menneisyyden varjoon tarttuu. 
Usko horjuu, epätoivo varttuu, 
kirja kirjan jälkeen siitä karttuu. 

Salli, Vapahtaja, anoa 
minun, tyhjän, vailla tulta, verta: 
kulje vetten päällä vielä kerta 
pitkin Galilean pyhää merta. 



JEESUS-SIKERMÄ. 



1. Allas 

Syviin vesiin 
johti kerran 

Jeesus hauraan uskonlaivan 
tuolle puolen ihmisvaivan 
luokse kirkkauden Herran. 

Nousi esiin 
tahto valtaan: 
Nasaretilaisen opin 
sulki suojaan vankikopin, 
dogmatiikan ahtaan altaan. 

2. Alttari 

Alttarina 

Jeesuksella 

oli Galilean vuoret, 

kuuntelivat vanhat, nuoret 

hämmästyksen tarkkuudella. 

Mahtavina 
kirkot ylväät 
kohoavat-tyhjät ovat. 
Papin saarnan hukkaan kovat 
kaiuttavat seinät, pylväät. 



3. Ehtoollinen 



Ylevästi 
ehtoollisen 

Jeesus jakoi oppilailleen, 
päivän laskettua mailleen 
ennen yötä kärsimisen. 

Kireästi 
paavit, papit 
opeistansa ottelivat 
kirjaimia halkaisivat, 
ratkesivat nutun napit. 



Me lutherilaiset. 



Tavan vuoksi ja erään ahmatin 
-oli Kustaa Vaasa se, luulisin, 
jota kiusasi lainat Lyypekin 
sekä kullat, kannetut kirkkoihin- 
ne seuraamme jälkiä Lutherin. 

Me uskossa vakaat, me pensät, 
me hartaat, me hiljaiset epäilijät, 
me kaikkea mennyttä säilyttävät.. 
Me olemme kaikki kirkkona, me, 
se ei liene lainkaan sen kummempi, se, 
kuin mekään, me seurakunta. 

Toki maksamme veromme tarkasti 
-sillä muuten ne perisi poliisi. 

Siten saamme me Herran ehtoollisen 
ynnä kasteen ja haudan ja vihkimisen 
ja myös nukkua hurskaan unta. 

Perin harvana parvena pyhäisin, 
tavan vuoksi ja hiukan uskonkin 
sekä seuraten jälkiä Lutherin 
me kuitenkin kuljemme kirkkoihin... 



Valo. 



Kieltämisen hengen alta 
puhtain usko kasvaa voi, 
eikä mikään väkivalta 
sitä koskaan kammitsoi. 

Evankeliumin valo 
sammuu, syttyy uudestaan, 
mikään eksyttävä salo 
ei vie sitä kokonaan. 

Vaellukseen varjonotkon 
viisaan virvoituksen suo, 
ylle epätoivon rotkon 
kirkkaan kaarisillan luo. 

Eikä peitä maa ja multa 
kertomusta Jeesuksen. 
Se on henkeä ja tulta, 
pyhä, iankaikkinen. 



Rukous. 



Liet Allah, Jehova tai joku muu, 
oi kuule, rukoilen: 
suo minun nähdä elon kultapuu, 
ja kultaoksat, kultalehvät sen. 

Vie taivaankaariin, näytä pohjamuta 
ja vedet, hiljaisuuteen vaipuneet! 
Maan kaiken kauneuteen tutustuta 
ja näytä rumuudenkin syvänteet! 

Oi tue, ohjaa, johda tätä kättä 
kun hapuilee se suurta pimeää, 
ja silmän anna nähdä pelkäämättä, 
kun kuolemaa se katsoo, elämää! 

Ja siiven alle anna suurta tuulta 

ja sentään palata suo takaisin 

kun viima vastaan tuulee rotkon suulta, 

niin rukoilen, oi tuntemattomin! 



Pirunjuuri. 



Saithan senkin kokea: 
olit ollut sokea, 
ystävän ja vihamiehen 
tuntea voi puolitiehen 
eikä koskaan loppuun asti. 

Tietämisen lipeä 
polttaa, vaiva kipeä: 
pahan kylvö pirunjuuren 
kateuden, vihan suuren 
orastaa niin kavalasti. 

Alla syvyys pimeä, 
kauhu, vailla nimeä, 
eikä tiellä kohti Rajaa 
löydy Suurta Opastajaa 
etsittyä palavasti. 



Uudenvuodenruno. 



Tervetulleeksi uutta vuotta 
täällä en enää toivota suotta. 
Viivy, oi viivy, siis väistyvä vuosi, 
vuodet kun liikaakin täällä jo suosi! 

Toimita, uuden siis vuoden taika 
takaisin mennyt ja entinen aika! 
Eilisen yöhön, raketti, lennä! 
Uuteen vuoteen en tahtoisi mennä... 

Suoraako aika vai ympyrärataa 
kulkee täällä ja kiitää tai mataa? 
Jälkeenkö miljoonan miljoonan vuoden 
palaa taas entisen esille tuoden? 

Vaiko vain kiitää suoraan ja hukkaan? 
Kerran jo kukkinut ei tule kukkaan... 
Suottako kaikki on täällä, siis suotta? 
Miksikä toivoisin uutta vuotta? 



Pyhän Yrjänän varjo. 



Pahan valtoja vastaan taisteli 
Pyhä Yrjänä, voittaja, sankari... 
lohikäärmeitä tappoi, peikkoja löi 
tuli Jumalten säilästä säkenöi... 

mutta koskaan ei oppinut tuntemaan 
omaa seinällä tanssivaa varjoaan. 
Pyhän Yrjänän, aaveeksi pimeyteen, 
lohikäärmeeksi, peikoksi kasvaneen.. 



Psykologit. 



Ah, psykologit nuoret, 
olen neulanne kärpänen! 
Te siirrätte vaikka vuoret, 
minä uskon, uskon sen. 

Jos silmää iskin tai liikuin, 
sen sääntönne arvioi, 
tai tähtikiikussa kiikuin, 
myös kompleksit kiikkua voi. 

Älynmittarit, tunteen kaavat 
pian luotaavat ihmisen, 
mutta mistä ne varmuuden saavat 
kun mittaa löytänyt en? 

Kuin alkemistit ennen 
te löydätte oikean, 
joku vuosisatojen mennen 
saa suorasta soikean. 



Tilkkupeitto. 



Olen koottu kaikista teistä 
jotka tulitte matkalla vastaan 
-niistä hetkistä häipyneistä 
joina äiti keinutti lastaan. 

Niistä kaikista ystävistä 
jotka tielläni kohtasin kerran. 
Vihamiehistä, kaikesta mistä 
olen kokenut minkin verran 



Ei, itseni en ole lainkaan, 
olen kohtalon tilkkupeitto 
mitä kaikkea tuntea sainkaan 
olen niistä keitetty keitto. 

Sekasotku, sattuman sato: 
minä itse? Kuka ja mikä? 
Vain tiedän: on voittaja mato 
kun on päättynyt aika ja ikä. 



Oxenstjernan mukaan. 



Hälyllä, 
ei älyllä, 

maailmassa hallitaan. 

Painoksin 
ja mainoksin 
mielipiteet vallitaan 

Ryhmiksi 
niin tyhmiksi 
kokoontua sallitaan. 

Silti en käy parantamaan 
ihmistä ja maailmaa, 
kaikki meidät hyvin samaan 
pyttyyn kyllä panna saa. 



Eräs in memoriam. 



Joka yrittää kansalle järkeä jakaa 
saa turhaan toivoa kiitosta. 
Tyhmyyden ohdake, vankka ja vakaa 
kasvaa keskellä niitosta. 

Joka miettii asiat omalla päällä 
saa lähteä ammattiliitosta. 
Kas, tyhmyys ja kateus aina täällä 
tekevät ristisiitosta. 



Johtajan ovi. 



Keitä olette, te päättäjät? 
te kun olette tylyjä kovin! 
Valot punaiset, vihreät kätkevät 
teidät tiukoin johtajan ovin.... 

Mutta vaalipäivä kun lähestyy 
jopa olette herttaiset, hyvät, 
ja on kokonaan vastapuolen syy 
jos nyt olomme heikentyvät.... 

Niin te kerrotte, ja me uskomme 
teitä taaskin ja jälleen kerran. 
Se on syvillä vesillä syöttinä, se 
ja te koette vaalimerran.... 



Kullankaivaja. 



Olin lähkössä kerran kullankaivuutyöhön, 
otin evästä reppuun ja paukkuvan pyssyn vyöhön. 
Menin ensimmäiselle kaivokselle asti: 
oli siellä kultaa, kultaa loputtomasti. 

Enpä ensimmäiseen kaivospaikkaan juutu. 
Menen eteenpäin, ei yhäkään kultaa puutu... 
Yhä paremmaksi se vieläkin tulevan näyttää, 
ihan kohta saan kullalla reppuni täyteen täyttää. 

Mitä? Olinkin tullut äkkiä erämaahan, 
yhä täältäkin kultaa saa reppuun, saahan? 
-Olin liiaksi hakenut, löytänyt tyhjän kiven, 
oli kadonnut kullasta viimeinenkin hiven. 

Siispä takaisin ensimmäiseen paikkaan, sinne 
kovin jyrkkä ja mahdoton on vain nousurinne. 
ja kun palaan, ei siellä olekaan enää mitään: 
ja on kaikki kulta korjattu länteen ja itään.. 



Shakkipeli. 



Side silmillä shakkia pelasin: elämästä 
oli Kuoleman kanssa kun käynnissä pelierä. 
-Perin kummallista se oli, kun pelistä tästä 
oli poissa se oikea tietoja taitoja terä! 

Oli Kuoleman nappulat mustat, pelasin valkoisilla... 
Minun tuli siis sääntöjen mukaan avata peli. 
Tein sen siirroilla, luulen, kovasti avuttomilla 
kun taas kuolema kaiken kylmästi suunnitteli. 

Oli nappulat puolessa, kun jo uhkasi tulla loppu, 
eikä mikään enää suojellut kuningasta. 
-Side silmillä pelaten kun on kiire ja hoppu 
peli voitoksi kääntää ja matiksi Kuolemasta! 

Mikä simultaani! Miljoona miljoonan erää... 
Veli Kuolema täällä mustin nappuloin pelaa! 
Pelitoverit hänelle tänne vain hetkeksi herää 
sitä mukaa kuin Kohtalo kirjojansa selaa 



Kohtalonsinfonia. 



Löi kohtalon sormet suurilla koskettimilla 
-mikä sinfonia! Sitä tuntenut ei kai kukaan. 
Se sormilla soitettu lienee kovasti tapailevilla. 
Perin sekava sovitus, tuskin nuottien mukaan. 

Se käänteillä täytetty on kovin yllättävillä 
salamoivin ratkaisuhetkin, jotka ei koskaan palaa 
ja sittenkin sama on yhäti loppu sillä: 
savenvalaja muottinsa viimein täydeksi valaa. 



Mustan Pekan peli. 



Kovin totinen ja vakaa 
Musta Pekka kortit jakaa. 
Kuinka? Perin hullut parit 
Kallet, Kaisat, Mikot, Marit 
tässä yhteen sekaantuvat 
kovin kummalliset kuvat: 
Kaunis parikseen saa rujon, 
röyhkeä vie umpi-ujon 
enkeli saa aika mörön 
kielikello korjaa jörön, 
viisas tyhmän, paha hyvän, 
hullumpaa vain ilmestyvän 
näyttää korttipakan takaa. 

Irvihampain Pekka kiskoo 
kortit pöytään syytää, viskoo 
eikä tule parempaa 
kun ei maahan satu maa 
kaikki menee sikin-sokin... 
Tässä ohjaa käsi jokin, 
jokin, joka sotkee pelin. 

Musta Pekka kääntyy selin 
Kovin puristellen pakkaa 
loput kortit nurkkaan nakkaa. 



Kohtalonyhteys. 



Tyyntyvät talveksi jäätyvät meret, 
laantuvat suontemme läikkkyvät veret 
paljon nähneenä ymmärtää. 

Ystävä vanha jo, viipynyt pitkään, 
väistäneet meitä ei vaiheet mitkään, 
kohtalonyhteys kaikesta jää. 



Pimeästä pimeään. 



Syntymisen pimeästä 
kuolemamme pimeään 
-mikä outo leikki tästä 
vuotten mennen vyöryykään.... 

Kaikki kasvamisen kivut 
unet kauniin, hyvyyden 
-nurjat, mustat kääntösivut 
pahan, ruman saastaisen! 

Kaikki tämä tulee tiellä 
elämäsi lyhyen, 
taistelu on tuima siellä 
valheen sekä totuuden. 

Joku vastaantulijakin 
-tunne silloin itsesi. 
Väistänetkö varjoakin 
joka tiellä häilähti? 

Häntä joka tulee vastaan 
älä hylkää, halveksi. 
Tiedä, että äiti lastaan 
hännessäkin tuuditti. 

Älä pelkää kauneutta 
tietä tupaan lämpimään, 
elämä on lyhyt, mutta 
portti suuri pimeään.... 



Numero. 



Olen numero: monta ja monta 
kai meitä on tarpeetonta 
on parhaasta pahimpaan. 

On sentään henkilötunnus 
ja yhteiskunnalle punnus 
kai tämäkin tarvitaan. 

Ei hautapaikoille tilaa. 
Se lieneekö pahaa pilaa? 
vai tottako tosissaan? 

On ahtaus kasvamassa 
ja kansaneläkekassa 
on kohta valtias maan. 

Siis kansa, kasva ja paisu, 

ei vastalause vaisu 

sitä kumoa kumminkaan. 

Nyt kaikki: ruotuun ja riviin, 
ja muistokirjoitus kiviin, 
niin kaikki on kohdallaan. 



Jumalan kuvat. 



On meitä Luojan kuvia 
ja Jumalalla huvia 
lie meitä katsellessaan. 

On pitkiä, on pätkiä, 
on herroja, on jätkiä 
-ja sitä tuumatessaan 

on kumma, jos ei sekoa 
niin monenlaista tekoa 
on nämä luojan kuvat. 

On hitaita, on nopeita, 
on nöyriä, on kopeita 
niin täynnä linnat, tuvat. 

Niin rikkaita, niin köyhiä, 
niin viisaita, niin löyhiä, 
-oi, mikä valikoima. 

Niin oudoiksi, niin tosiksi 
-kuin palapelin osiksi 
loi meidät Herran voima. 



Jääkiekkoa. 



Hätä hätä hätä hätä 
kaukalolla: 
saattaako Hoo Hoo 
mestari olla? 
vaiko vain surkea 
jääkiekkonolla? 

Tätä tätä tätä tätä 

selostaja pauhaa, 

juttua suoltuu 

kuin juoksevaa nauhaa, 

mediamyllyllä 

myllärit jauhaa. 

Kiirein on kietaistu 
muutama maali: 
sitten on lopussa 
festivaali. 

Kaukalon reunalta 
mellakka kaikaa: 
hetki on hukattu 
ihmisen aikaa. 



Kaupungin valot. 



Alesta aleen 
rynnimme ryntäin 
kyynärpäillä 
tietämme kyntäin. 

Heikot ja huonot 
sortuvat alle, 
voitto on kuuluva 
vahvimmalle. 

Tiivis on taistelu 
lantin vuoksi: 
lähimmäisrakkaus 
suistuu suoksi. 

Mainosmyllyjen 
huutava pauhu 
lumpeaa korvamme. 
Bensiininsauhu 

katkuaa teillä, 
syöpyvä saasta, 
kertoen meille 
ihmemaasta 

keinovaloista 
kerätyn kesän, 
tiuhaan sullotun 
ihmispesän. 



Jumalan myllyt. 



Nopsaan täyttyvät kirjahyllyt, 
kilometreinä tietoa karttuu. 
Vitkaan jauhavat Jumalan myllyt 
joiden kampeen kohtalo tarttuu. 

Heiluvat, häilyvät dollarit, punnat, 
nousee ja laskee kulta ja kumi. 
Sortuvat suuretkin valtakunnat, 
sulavat niinkuin keväinen lumi. 

Vitkaan valtaavat totuudet alaa, 
vuosikymmenet kuuluvat siihen. 
Kohtalon kynttilä kauankin palaa, 
pitkä on puimuri Jumalan riihen. 

Mutta ne voittavat sentään kerran 
totuus ja oikeus, vuosien mennen. 
Muovailuvahana kädessä Herran 
vaihtuvat vallat, nyt kuten ennen. 



Aarniometsän liaanin laulu. 



Liaanina 

kasvan suuren suuren aarnion. 
Valtavina 

nousee korkealle latvat puitten holviston. 
Olen hento 

liian hento tähän elämään, 
kotkan lento 

minut johtaa suunnattomaan ikävään. 
Kotkan tapaa 

lentää kauas, korkealle, kadehdin 
-olla vapaa 

täällä mahdoton on metsän liaanin. 
Metsä vauras 

tukahduttavana vesaa kasvattaa, 
varsi hauras 

liaanilta liian nopsaan katkeaa. 
Korkealle 

täällä nousee suuret puut. 
Matalalle, 

alemmaksi jään kuin kaikki muut, 
Joskus paha 

käärme lehviäni lähestyy, 
suuri raha 

kukkiani markkinoilla myy. 



Silti elää 

tahdon tätä pientä elämää... 
Linnut helää! 

varjoissakin päivä kimmeltää... 
Kotkan lailla 

myrskyyn, rajuilmaan jospa lentäisin 
suojaa vailla.... 

-Turvaa silloin metsä liaanin.... 



Älä huipuille pyri. 



Älä huipuille pyri! ovat siellä autiot aavat 
ja pilvet, joilta ei maata nähdä voi. 
Ovat hyiset rinteet tai hehkuvankuumat laavat, 
ja armahtamaton tuuli: se tyhjyydessä soi. 

Älä huipuille pyri! Olet siellä maalitaulu. 
Sen keskelle viha ja kateus kohdistuu. 
Olet siellä narrien huulilla pilkkalaulu, 
ja yksinäinen ja hedemätön puu. 

Pysy puolivälissä! Siellä on kukkivat pellot 
ja niitty ja kylä ja pieni puutarhamaa, 
sekä lauhassa tuulessa soivat temppelin kellot 
ja siellä on hän, joka illalla odottaa. 



Samuraiden laki. 



Sido voiton jälkeen kypärä tiukemmalle! 
oli Japanissa samuraiden laki... 
Mikä ikuinen viisaus siinä on voittajalle 
joka kuiluista korkeuksia hakee, ja haki! 

Sido tiukemmalle! ja ylös ja vuoriteitä, 
kuten kauan sitten samuraille sopi... 
Joka pilviä pelkää, poluille ilmenneitä 
iki-leikkiä elämän tajuamaan ei opi! 

Sido tiukemmalle! ja matkaan ja halki maiden 
meren ääriin ja virroille mitattomille.... 
Se on yhäkin lakina tosien ruhtinaiden, 
tulimerkkinä kaukaisuuksia tavoittaville... 



Linnun lailla. 



Nykyhetki-pisteenlainen, 
vailla mittaa minnekään, 
olematon ainokainen 
portti kahteen pimeään... 

Hämärää on tulevainen, 
taaksejäänyt hämärää. 
Niiden väliin onni mainen 
linnun lailla lennähtää... 



Ympyrät. 



"Mies, älä sotke hyvää ympyrääni," 
se oli muinoin Arkimedeen ääni 
kun vihollinen Syrakusassa 
jo ahdisti, ja karjui kuolema. 

On ympyröistään arka itse kukin, 
me vartioimme niitä mustin sukin.! 
Voi teitä, jos vain niille tallaatte! 
Me emme silloin suinkaan siekaile. 

Ja ympyrän on ympärillä muuri, 
niin korkea ja suunnattoman suuri, 
sen yli ettei kukaan kiipeä, 
ei sitä millään mikään järkytä 

Jos vaikka puhummekin samaa kieltä, 
me emme silti tunne toisen mieltä. 
Niin vieraan vieras, outo kaupunki, 
on sielusi, oi rakas naapuri! 



Arkipelaagi. 



Tuhat saarta on meressä meitä, 
joita lainekarkelo lyö. 
Meri ääretön meitä ei peitä 
eikä vaivuta vaahtojen vyö! 

Miksi eroitat, ankara meri 
nämä kukkulat toisistaan? 
Joka saari on vallan eri 
eikä yhteistä ollenkaan! 

Ei niin! Onhan yhteinen jalus, 
pyhä, mahtava Äiti Maa. 
Moni matkalla uupunut alus 
sitä kohti jo kiiruhtaa... 



Peili. 



Edelläni ehkä hiipi 
enkeleitä, maassa siipi... 
enpä huomannutkaan heitä, 
näen vain joukon perkeleitä 
katselevan itseäni 
tuijottaen peilistäni... 

Suutun menoon kuvain kulun, 

tahdon panna sille sulun. 

Särkeäkö koko peili 

josta moinen kuva vilkkaa? 

Peili nauraa, peili pilkkaa: 

mikä sielusi on leili 

se ei riku rikkomalla.... 

Katseella jo ankaralla 
huudan: totta vie, jo särjen. 
Peili ilkkuu: hukkaat järjen, 
taitat ymmärryksen kärjen 
särkemällä tosi kuvan 
itsestäsi, saanen luvan 
kertoa näin totuudenkin.... 
Vielä jälkeen päivän senkin 
peili katsoo seinälläni 
tutkivasti itseäni. 



Hitlerin lähtölaulu. 



Tein ihmistuskista itselleni 

polttorovion. 

Pala, sortuva herruuteni! 

Yön tyhjyys ääretön on. 

Yli palavan kaupunkini 
tykit pauhaavat jyristen. 
On hukkunut taivaansini 
savun alle katkuisen... 

Nyt on maailmanloppu! Jo meri 

lyö jylisten yli maan, 

ja arjalainen veri 

on palaava Valhallaan. 

Tuhatvuotinen valtakunta 
nyt palaa rymisten 
-se oli kai pelkkää unta 
ja leikkiä varjojen. 

Nyt astia bensiiniä 
se päälleni valakaa! 
Sen jälkeen Hitleriä 
ei enää häpäistä saa. 

Sadan miljoonan parkaisun pauhu 
ja helvetti liekkeineen 
jää jälkeeni, musta kauhu, 
kun lähtölauluni teen. 



Minut miljoonat kirosivat 
sinä et, sinä Eva Braun. 
Kun ystävät loittonivat 
sain tuntea huultesi maun. 

Ja sen tiedän: kun pian lähden 
me lähdemme rinnakkain. 
Sinun, Eva Braunin tähden 
taas valtakuntani sain. 



Aatteet. 



Aatteet sinkoavat yöstä 
niinkuin tuhat kipunaa. 
Mistä kaukaa, tähtivyöstä 
mikin aate putoaa? 

Aikakausi itsestänsä 
uuden oman aatteen luo, 
joka kiertää ympyränsä 
hetken innoituksen suo. 

Monen aatteen antamana 
veren, kyyneleitten vuo 
-johon mikään armon sana 
tuskin lievennystä tuo. 

Joka hiekkajyvä kantaa 
aatteen, jonka nieli maa. 
Rannattoman meren rantaa 
kuka koskaan tavoittaa? 



Auringon juhla. 



Se on totta, se keijujen karkelopiiri! 
jo kun aurinko kuusikon latvoille kiiri, 
se vei maantien yli ja propsipinon 
sekä puhelinpylvään, hiukan vinon. 

Sehän leijaili kieloissa, kulleroissa, 
ikihongikon hiljaisen holvistoissa! 
se on auringonjuhlan tulta ja kultaa! 
Mekö itse? Me olemme savea, multaa. 

Mikä mullassa piilevä kauniin taju! 
jota houkutti haukkojen huutelu raju, 
jolle kaukainen kangastus kurkotti kättään, 
polun yli ja metsän ja mustikkamättään... 



Kun suvi on. 



Nyt pilvet mataa hiljaa, matalalla, 
kun makaan maassa suuren raidan alla, 
ja tuuli ajaa yli aavan tasangon, 
kun suvi on. 

Nyt kuule! Mitkä mehiläisten urut! 
Jo taakse jäivät menneen talven surut, 
ja autereinen ilma ilakoi, 
ja metsä soi. 

Nyt katso! Kehäkukat unelmoivat, 
maat, pellot yltään talven ikeen loivat. 
On etäisyys ja pilvireunus sen 
niin sininen. 

Jo tyydyn enkä pyydä ikuisuutta, 
tuo vapaa virta yhä vettä uutta, 
ja tuoksu kuulaan kesäheinikon 
pian ohi on. 



Hauta Satakunnassa. 



Joen mutkitteleva, koukullinen uoma, 

liki taivaanrantaa lakeus loppumaton, 

sekä peltojen vehreys, Luojamme lahjaksi suoma 

- siellä juureni on 

Mikä aavojen aukeus, rajoille metsän sinen! 
mikä autere mutkissa virran, kaislikon! 
mikä vetten ja tuulen soitanto ihmeellinen, 
siitä muistoni on. 

Tämän muistojen maan eräs hiljainen kirkkotarha, 
liki virtaa, loimussa päivän ja kuutamon... 
Kun on päättynyt elämän eksyttäväinen harha, 
siellä vainajat on. 

Siellä rakkaat vainajat nukkuvat pyhää unta 
-unen syvyys on siellä suuri ja loppumaton... 
sinun hiekkasi hoivassa, siunattu Satakunta, 
jossa juureni on. 



Laulu Vapaudesta. 



Vapahtajaa huusin- 
tuuli vonkui, tuuli, korpi soi. 
Lakkalatvoin hongin, jylhin kuusin 
soitti hän, ken tähtiholvit loi. 

Vapaa olla 

ihmisen on osa ihanin 

-vapaampana, niinkuin myrsky, metsä 

elän, jos saan vuodet takaisin. 

Metsä pauhaa: suuri 
Jumala on pyhä, rakkaus. 
Ihmeellinen, loppumaton soitto 
on kuin elämämme arvoitus. 

Metsäkirkossani 
syvä, jylhä puitten humina 
Kuusten, aarnihonkain latvuksilla 
soittaa tutkimaton Jumala. 



Metsien humina. 



Kerran, aikojen alussa 
loi Jumala suuren henkensä 
hiljaisiin metsiin, 
yksinäisiin, äärettömiin. 

Ajasta aikaan 

kuulen suurten honkien huminan, 
tuulen valittavan laulun 
hiljaisissa kanervissa. 

Vain arka metsälintu 
pakenee suhajavin siivin 
ja vaeltajan askel 
kuolee pehmeään sammaleen. 

Runon taika 

yhä leijuu hämärissä holvistoissa 
kuolematon Pan 
yhä soittaa huiluaan. 

Äärettömät, määrättömät metsät 
kunnioittavat Jumalaa 
syvällä huminallaan, 
kuten kerran, aikojen alussa. 



Jumalanpalvelus. 



Temppeliini 
kuljen juhlavaan: 
meri velloo, metsä pauhaa 
luvuttomat tähdet rauhaa 
valaa kuiluun maan. 

Leipä, viini 

ehtoollinen on: 

metsän suurten puitten soitto 

ulapoilla aamunkoitto 

kajo kuutamon. 

Pyhä, pyhä 
pauhaa suuret puut. 
Aamumessuun laulurastaan 
kuuntelevin korvin vastaan, 
läikkyy lahdensuut. 

Metsään yhä 
tieni kulkekoon. 
Halki kivikkoisen kolun 
minne arka hirvi polun 
tallaa varvistoon. 



Aurinkoinen tie 



Viivy, viivy 
aurinkoinen tie 
älä kauas 
enää täältä vie. 

Pilvi päilyy 
linnut livertää, 
hetkeä nyt 
kaipaan kiitävää. 

Kontiona 
alla naavapuun, 
nähdä kierto 
monen päivän, kuun. 

Siellä, missä 
suuret metsät soi 
matkalainen 
rauhan saada vqi. 



Nocturno. 



Hiillos hiipuu: untako vai totta? 
Häipyy unen varjot tappiotta 
kuiluun, vuorten viimaan minne viekin 
elämäsi kummallinen retki 
kaikki häipyy niinkuin tuike liekin 
mennyt, tuleva ja nykyhetki. 
Laske nopsaan voitot, tappiosi 
Syntikuorma, ystäväisi luku 
liekin loimu seinällä on tosi 
muu jos onkin kummallista unta. 
Vielä valvot, älä vielä nuku, 
liekin vaivuttua pimeyden valtaan 
suurempi on uni. Sataa lunta. 
Metsä soittaa. Tuuli huminaltaan 
etsii Jumalaa ja vailla rauhaa 
loputtomiin latvuksissa pauhaa. 



Viimeinen valssi. 



Katoavaa aikaa 
jostain valssi soi. 
Nopsaan, jalka 
nopsaan karkeloi. 

Polte, hehku rinnan 
hurman, riemun suo, 
pettymyksen 
rajan tuskan tuo. 

Vartaloinen varjot 
piirtyy vierekkäin 
onni murheen 
syliin kiertyy näin. 

Tanhuavat varjot 
loittonevat pois, 
jäljettömiin 
niinkuin unta ois. 



Kurjenmiekat. 



Olen taas-olen rannalla joen, 
joen, muistoista rikkaimman. 
Nyt, myöhään, siksi sen koen 
ja siksi sen tunnustan. 

Mihin sitten hautakivi 
ajan tullen tehdäänkään, 
tuo kurjenmiekkojen rivi 
vie muistojen hämärään. 

Ne heleät rantamat. 
Ne kaukaiset, himmeät muistot.... 
Nyt ylhäiset jumalanpuistot 
jo kätkevät vainajat. 

Tämän kesäiset kurjenmiekat 
eivät palaa milloinkaan, 
ja hautakummuilla hiekat 
ovat pelkkää tomua maan. 

Mutta kurjenmiekkojen suku 
ei tyhjiin haihtua voi, 
ja rantojen vihreä puku 
taas linnunlaulua soi 

myös silloin, kun olen jo poissa... 
yhä hehkuvat kauneuttaan 
sadat kurjenmiekat joissa 
tämän autereisen maan... 



Muuttolinnut. 



Muuttolinnut 
kiitää etelään 
-unen aikaan 
pimentyvään jään. 

Palaa, katso 
taakses, onneton. 
Liian kauas 
pilviretkes on. 

Liian syvään 
eksyin pimeään, 
siksi maahan 
lyödyin siivin jään. 

Onneani 

pakenevaa hain.... 
siksi tiedon 
osakseni sain. 

Kylmän, kovan 
kahlehtivan jään. 
Lintuauran 
loittonevan nään. 



Orjalaiva. 



Synnin palkka kuolema. 
Laiva, lapsen vuolema 
Kaleeriksi tullut on 
julman orjajoukkion. 

Siellä ylpein enkeleistä 
yhä nostaa uhman peistä: 
hyvän, pahan tuolla puolla 
elää ei voi, voi vain kuolla. 

Yli syväin ulappain 
kulkee laiva vainajain. 



Tsarevitsh Aleksein kuolinlaulu 



Minut solmuruoskaalla ruoskitit, 
sinä Pietari, luonnoton isä! 
Veritulvaani riemuiten katselit, 
oli haavoihini se lisä! 

Minä, onneton poikasi Aleksei, 
minä rakastin Venäjän maata, 
sitä vanhaa ja pyhää, ja siitä ei 
minun mieleni luopua saata! 

Siitä, jossa kymmenet kellot soi, 
oli kirkoissa pyhäinsavu, 
jossa pyhien vaiheista kertoa voi 
joka ainoa kirjojen tavu. 

Sinä pilkkasit sitä Venäjää, 
tämän uuden luoda tahdoit. 
Siksi pojaltasi oli painuva pää, 
sinä teit, mitä minulle mahdoit! 

Minä yritin paeta luotasi... 
Sinä ajatit minua takaa! 
Miten vihaatkaan minua, isäni, 
vedet Venäjän vihasi jakaa! 

Että elämä on vain kärsimys, 
tänä päivänä tiedän sen hyvin, 
sinun solmuruoskasi kipeys 
minut uurtaa kun haavoin syvin... 



Isä, seurasit sivusta riemuiten 
miten paljon iskuja siedän! 
Susi ihmiselle on ihminen, 
toden totta sen olevan tiedän... 

Siksi ruoskita, isäni armoton 
minun luistani irti liha! 
Toki parempi kuolema täällä on 
kuin kestää kauhea viha ! 

Vähä hiukkanen täällä on elämä, 
olit, isäni, raudasta, jäästä... 
Siksi hyvästi, kaikki se kipeä 
minut haudan rauhaan jo päästä! 



Tsaari Pietari Suuri tuomitutti poikansa Aleksein 
kuolemaan ja seurasi vankilassa poikansa ruoskimista 
ennen tuomion täytäntöönpanoa. Poika kuoli ruoskin- 
nan jälkeen. 



Sademetsä. 



Soi jylhä pauhu loputtomain vetten, 
soi laulu virtain kohtalottomain. 
Kun riipun liaanista, tiedän hyvin, etten 
voi ylös päästä, alas kuiluun vain. 

Vain pimeyttä, aarnioitten näljää 
ja käärmeet kiertyy kukkaköynnöksiin. 
On jossain vapaata ja jossain väljää, 
ei täällä, kahlittuna liaaniin. 

En tiedä miten eksyin metsään tähän, 
ja miten täältä koskaan päästä voin. 
Jäi uskoa ja toivoa niin vähän, 
kun kaikki sademetsän kauhut koin. 

Yö mylvii, ulvoo, karjuu tiikerinä 
ja mataa kähinänä käärmeiden, 
ja pelkoon käpertynyt ihmis-minä 
on syleilyssä surman hirmuisen. 

Kuu ilveellinen keinuu vetten päällä 
ei löydy taivaalta-kai metsän eksytys. 
Jo tiedän: harhailuni aarnioissa täällä 
ei ollut sattuma, se oli täyttymys. 

Siis kirpoa jo liaanista, käsi! 
On huima lento suureen pimentoon. 
Tee, kurimuksen pyörre, tehtäväsi! 
Vie, virta, mihin tahdot kohtaloon! 



Kivenhakkaajat. 



He hakkaavat verkkaan 
paatista kalliota. 
Täällä on taisto ja täällä on sota 
muruista leivän ja lihan. 

He hakkaavat verkkaan 
suuria syvyyksiä: 

he eivät tunne taivaitten hyvyyksiä, 
vain jäytävän jumalten vihan. 

He hakkaavat verkkaan 
aikojen tuomiota: 

määränään taisto ja syntynään sota 
on jokainen elämän hiven. 

He hakkaavat verkkaan 
tummia syvyyksiä. 
He eivät tunne taivasten hyvyyksiä, 
he hakkaajat kiteen ja kiven. 



Hymy. 



Pienen lapsen 
hymyilevän näin 
kultahapsen, 
hiljaiseksi jäin. 

Ollut lienen 
lehti juureton, 
sinun, pienen 
katsees ehkä on 

silloin, kun on 
tuhkaa käsi tää 
sanat runon 
tämän häviää 

tähtitarhain 
yllä pimeäin 
maassa harhain 
kerran hymys näin. 



Sadun kehrää kiedon. 



Sadun kehrää kiedon 

suunnatonta. 

Pilviä ja ulapoita päin 

tiet on suuret unennäkijäin, 

ohi ihmistiedon 

unta näin. 

Satu kietoo sadun 
avaa monta 

tietä poluttomaan pimeään. 
Suunnattoman suureen hämärään 
varjokaupunkini kadun 
yhä jään. 



Menneen talven lumet. 



Vaikka painaisivat haavat 
kipeästi rinnassasi, 
ajan lääkettä ne saavat 
kun on kaikki takanasi. 

Menneen talven lunta suotta 
tahdot luoda polultasi, 
vuosi ajaa takaa vuotta, 
varjoon vaipuu kokemasi. 

Älä menneisyyteen juutu, 
siinä hetket hukkaan liitää, 
eilisistä älä suutu, 
palaamaton aika kiitää... 

Ellei täällä mikään muutu 
vedeksi jää seisovaksi 
elämäsi kuvaruutu, 
turhan menneen seulonnaksi. 



Olla itseänsä vastaan. 



Olla aina samaa pataa, 
ajatella samaa rataa, 
samaa aatteen uraa mataa 
-ei se maita. 

Onni on vain hetken laina, 
jos ei taakka maahan paina 
miksi valitakaan aina 
polku kaita? 

Synkässäkin pimeässä 
jokin tähti välkkymässä 
suuressakin ikävässä 
ilon raita. 

Aina täynnä tulta vihan 
pohjaan asti olla ihan 
synkkä kuolettaja lihan, 
sielu saita. 

Olla itseänsä vastaan, 
luopua myös laulamastaan 
äänin variksen tai rastaan 
-näin on laita. 



Hiljentyminen. 



Kaikki kaunis, joka meni 
huomaamatta ohitseni 
-ei se koskaan enää palaa, 
tullut, mennyt niinkuin salaa... 
Tinani jo kauha valaa. 

Tulin tänne kyvyin vajain 
hulluuttani takaa ajain. 
Tutkin filosofioita 
tiedon aarrekammiota 
-tuumaakaan ei niistä voita. 

Nyt sen tiedän-elää tässä 
tulee kerran elämässä. 
Elää, eikä ottein aroin, 
täysin voimin sekä varoin 
mennä, vaikka pohjaa haroin. 

Sentään huimat vastavoimat 
vaanii, pahan kammitsoimat. 
Siltikin on määrä mennä, 
souda, juokse taikka lennä, 
määränpäätä kohti ennä. 

Mutta eipä määränpäätä, 
on vain monenlaista säätä. 
Tie ja suuri kulku tiellä 
sekä seisahtua siellä 
missä pohja alkaa niellä. 



Määrää suurempi on retki 
elämäsi lyhyt hetki 
teillä kaupungin ja salon 
pakkasen ja päivänpalon 
alla kuun ja tähtivalon. 

Elämäsi, kasteenpisar, 
Luojan unen outo sisar, 
Ihmelahja, siitä kiitä 
tutkimattomia niitä 
joihin tietosi ei riitä. 



Kuoleman odotushuoneessa. 



Kuoleman odotushuoneessa 
istumme kaikki 
odottaen että suuri parantaja 
tohtori Aika 
kulkisi ohitsemme. 

Kuoleman odotushuoneessa 

sain suuren viisauden: 

vain rakkauden kautta 

saamme ymmärryksemme kuolemasta, 

ja se viisaus on ihmisen ylin. 

Kuoleman odotushuoneessa 

pitelin viisauttani 

kuin kimmeltävää pisaraa: 

siinä välkkyisi hetken valo 

ja sitten tuuli pyyhkisi sen pois. 



Onni. 



Kuun takaa 
odotin jotakin 
sinisten pilvien sylistä. 
Enkä ymmärtänyt 
että kaikki olikin lähelläni. 
Ihan lähellä se oli 
niinkuin virtaava vesi 
joka soluu sormistani 
unohduksen hiekkaan. 



Viestinjuoksu. 



Syntyy polven jälkeen polvi, 
kuolee suvun jälkeen suku, 
eikä tiedä tähtiholvi 
mikä määränpää ja luku 

on sen alla kulkevilla 
vinhan viestin juoksijoilla 
jotka kiire-askelilla 
vaaroilla ja tasangoilla 

juosten etsii itseänsä 
-kapulansa luovuttaen 
kun on tehnyt tehtävänsä 
päässyt päälle vuorenlaen. 



Lastu virralla. 



Ajan virralle viskattuna 
minä lastu laineille jäin... 
kuten kiitävä pikajuna 
vedet virtaavat eteenpäin! 

Älä virralle huuda: palaa! 

se ei palaa kuitenkaan. 

Mikä mennyt on, meni kuin salaa 

joko kohtakin upota saan? 

Samantekevää! Uppoan, missä 
merikorttiin merkitty on. 
Mitä vielä on löydettävissä, 
se on kourissa kohtalon. 

Tämän ymmärrän, tähän tyydyn 
enkä katsele taaksepäin. 
Palan, pimennyn tahi hyydyn, 
kävi sitten niin taikka näin. 



Rikas ja köyhä. 



Olen rikas! On päälläni linnunrata, 
minun osani siitä on tähteä sata! 
Kuka kiinnitykseni saattaisi kiistää? 
Kuka osaisi minulta omani riistää? 

Minun omaani on myös linnunlaulu, 
meren ärjyistä uurrettu mahtava taulu 
jota kankaalle maalannut ei ole kukaan. 
Sitä katsoa saan ihan mieleni mukaan. 

Olen sentään sittenkin peräti köyhä: 
kun on kerran kattoni hiekka jo löyhä, 
sitä silloin on päälläni seitsemän jalkaa 
jo kun matojen juhlaruokailu alkaa. 



Syvännepaikka. 



Kaikilla meillä on sija 
jonneka Ahnehtija 
korjaava on meidät kerran, 
tuomiotulille Herran. 

Mutta-ei olekaan tulta, 
on vain maatuva multa, 
syvännepaikka syvin, 
nukkua nurmessa hyvin. 



Viimeinen sija. 



Lepäänkö alla paaden 
kunnioitusta saaden 
vaiko tuhkana tuulen 
-yhdentekevää, luulen. 

Sitä en enää tiedä 
sopiiko minut viedä 
kätköön marmorihaudan 
vaiko leikatun laudan. 

Yhdentekevää, missä 
sija on löydettävissä. 
Tiedänhän hyvinkin, että 
pian olen maata ja vettä. 



Ihmeiden aika. 



Siis sanot: Ihmeiltä on aika ohi 

ei Joonasta vie valas eikä suuri lohi, 

ja vesi viiniksi ei muutu Kaanaan häissä, 

ei enkeleitä lennä tuulispäissä. 

Ei! Ihmeitä on yhä täynnä maa, 
on ihme lehti, joka puhkeaa, 
ja ruoho, jonka tuuli taivuttaa, 
ja kukka, joka värin, tuoksun saa. 

Ja ihme ihmeistä on ihmisjärki, 
se joka aineet hiukkasiinsa särki, 
se joka tutkii tähdet sekä taivaannavat, 
ja mittaa meren aavat aaltoavat. 

Tai suurin ihme: ihmissydämen, 
ja koko korkeus ja syvyys sen. 
oi! mitkä laineet vihan sekä rakkauden 
lyö teillä elämämme lyhyen. 



Alttari tuntemattomalle Jumalalle. 



Tuntemattomalle 
oli jumalalle 

ammoin Ateenassa alttari. 
Niinhän kertoo meille Paavali. 

Oikein Ateenassa 
myrtin-tuoksuvassa 
silloin mielestäni harkittiin, 
tänä päivänäkin uskon niin. 

Eihän retkelläni 

liene käsissäni 

ollut kohtaloni milloinkaan. 

Olin lastu, joka virtaan viskataan. 

Siksi elämälle 

liekin- häilyvälle 

itse itsessäni kumarran: 

sieltä löydän tuntemattoman. 



Vankikoppi. 



Ei ihan onnettomat, 

ei onnelliset aivan... 

kun retket oli omat 

se maksoi sentään vaivan... 

Ne olivatko omaa 
ne kaikki tehdyt retket? 
Ei vankilasta lomaa 
suo elämämme hetket! 

On kohtalonsa vanki 
kai täällä itse kukin. 
Ei vapautta hanki 
kai seittiin jäänyt lukin? 

Sen, mustan lukin seitin 
sai kukin syntymässä, 
ja muka vapaan reitin 
yön, päivän päilynnässä... 

Ja sentään vankikoppi 
on oma sydämemme, 
sen tiukka joka soppi, 
me irti pääse emme... 



Ja Jumalan henki kulki vetten päällä. 



Vedet vilajavat 
syvät, seesteiset. 
Kaikki katoavat, 
Sinä yksin et. 

Sinä, jonka Sana 
yli syvyytten 
kaikui kantavana 
aamuun hetken sen 

jona syttyi valo 
nousi taivas, maa, 
tähtitarhain palo 
linnunratain taa, 

elämämme itu 
syntyi säikkyen, 
pienen pieni hitu, 
minä, ihminen, 

joka mittaan tähdet 
yllä ulapan. 
Henki, kauas lähdet, 
tunnen, aavistan... 



Vanhan hongan laulu. 



Minä yksinkö, vanha honka 
tähän kummulle jäädä saan? 
kun on heittynyt pilvenlonka 
yli syksyn ja kuolevan maan? 

Miksi olen? Ei, tarkoitusta 
enpä ymmärrä vieläkään, 
kun on taivas jo syksystä musta 
lumen alle kun kohta jo jään. 

Olen kestänyt myrskysäitä 
sekä jylyä ukkosen, 
sadekuuroja, tuulispäitä 
tätä runkoa kasvattaen. 

Entä mitä on tuleva muuta 
minkä takia tänne jäin? 
Mikä kohtaava on tätä puuta 
joka noussut on päivää päin? 

Enkä tiedä, en tietää saata 
toki sentään sen ymmärrän: 
sinä päivänä kun olen maata 
kun jo tyhjäksi häviän 

valon leikki varjoissa herää 
yhä hohteessa auringon 
yhä silloin kun jänteeni kerää 
joku joukosta varviston 



Yhä silloinkin päivä kai päilyy 
sekä loimuaa kuutamo. 
Minä lähden, metsäpä säilyy, 
huku ei tämä hongikko. 



Täysi malja. 



Marraskuinen lehtimatto, 
keltaista ja vihreää, 
yllä sankka pilvikatto, 
kohta tulee talven jää. 

Puhtaammaksi, kirkkaammaksi 
sade kaiken pessyt on, 
kevääksi jo tulevaksi 
nousta uuden nurmikon. 

Vanha väistyy uuden tieltä, 
se on säädös Jumalan. 
Mutta kirkkaampana sieltä 
nousee alta kuoleman 

lyhyt syksyn kuulas hetki 
kun jo kaikki ohi on. 
kun on päättymässä retki, 
malja täysi kohtalon. 



Viimeisellä harjulla. 



Tällä harjulla viimeisellä 

vailla polkua eteenpäin 

olin alkanut ihmetellä 

miten kaiken niin kauniina näin? 

Mikä kirkkaus taivaan ja vetten! 
mikä kimmellys kaiken maan! 
Tänä päivän huomasin, etten 
sitä ymmärrä ollenkaan... 

Se ei kestä kauan, se hetki, 
se on lyhyt ja viimeinen, 
tähän harjuun on päättyvä retki, 
eikä mitään jäljestä sen! 

Siksi kiitän kauneudesta 
tämän vihannoivan maan, 
kuten vuodesta tuhannesta 
jotka hetkenä kokea saan! 

Tältä harjulta viimeiseltä 
eipä kohota päivää päin! 
Ajan lainana pimeydeltä 
minä vihreän maan yhä näin... 



Henrik Purjehtijan laulu. 



Nyt karavellit esiin! 
ja yli ulapan! 
On lähtö syviin vesiin 
taa tuntemattoman. 

Ja Kiellettyä Nientä 
ei ole ensinkään! 
On kaikki täällä pientä 
kun matkaan lähdetään. 

Jos minun osanani 
on tämä Sagres vain, 
niin uljaat unelmani 
vie taakse ulappain. 

Kai niiden takaa, luulen 
voin löytää Kaipuun maan, 
vie sinne lento tuulen 
taas yhä uudestaan. 

En omin silmin sitä 
kai ennen nähdä saa, 
kuin yhtyy Länsi, Itä, 
ja meri, mannermaa... 

Siis karavellit, yhä, 
te matkaan lähtekää! 
Ja viekää risti pyhä 
päin merta siintävää! 



Ja Portugalin laivat 
taa Niemen Kielletyn 
kun purjetuulen saivat 
työn tiesin täytetyn! 



Portugalin prinssi Henrik, lisänimeltä purjehtija, asui 
Sagresin niemessä käymättä koskaan kaukomailla, 
mutta lähetti karavellinsa ohi Kap Nonin, kielletyn 
niemen, jonka tuolla puolen keskiaikaisen uskomuk- 
sen mukaan kristittyjen laivat syttyivät tuleen. Henrik 
kuoli v. 1460. 



Kaikupohja. 



Jos nämä runot soivat 
niin että kuulet sen, 
tai totuuden jos toivat, 
niin minä tehnyt en 

en silloin ole niitä, 
vaan sinä runot loit.... 
jos iloitsetkin siitä 
ne että kuulla voit, 

niin olet runoilija, 
en minä enää, en. 
Nyt sinulla on sija 
luo näiden runojen! 

On meillä yhteissielu 
kai kaikkein ihmisten 
ja mitaton on nielu 
sen suuren syvyyden 

sen, johon täällä johtaa 
kuin salaa, tietämys... 
-ne jossain siellä kohtaa, 
on kaiken yhteys. 

jo pikku eleestäkin 
me toisen tunnemme... 
kuin pohjattoman säkin 
on suulla tieto se! 



Ja mistä pieni lapsi 
voi puheen ymmärtää? 
Ei tiedä harmaahapsi, 
se salatuksi jää... 

Ei ilman kaikupohjaa 
soi mikään kitara. 
Ja kuka kaiken ohjaa, 
en tiedä, aavista.... 



Seestyminen. 



Vaahtoaaltojen vana 
purresta jälkeen jää. 
Ulappa, tuonnempana 
kaiken jo hiljentää. 

Alussa oli Sana, 
lopussa hiljaisuus... 
Silmien edessä Mana 
pientä on taidokkuus. 



